**Atributna rečenica- obrada i vježba**

**UPUTA**: Zadaću napiši rukom pa slikaj ili riješi ovdje na listiću pa pošalji. Možeš poslati na moj mail ili privatno na Yammer, gdje želiš. Ako imaš pitanja, pošalji mi poruku. Rok za predaju je do srijede, 25.3.

**Analiziramo** rečenicu: podcrtamo predikate, zaokružimo veznik, okomitom crtom označimo rečeničnu granicu, odredimo koja je surečenica glavna (G), a koja zavisna (Z).

**OD PRIMJERA DO VEZNIKA PREPIŠI U BILJEŽNICU ILI ISPRINTAJ PA ZALIJEPI.**

**Primjer** atributne rečenice:

**Dobio sam bicikl koji sam dugo želio.**

PRVI PREDIKAT: dobio sam

DRUGI PREDIKAT: sam želio

VEZNIK: koji

REČENIČNA GRANICA: ispred veznika koji

Pitanje: Koji sam bicikl dobio?

Odgovor: koji sam dugo želio

Koja je imenica iz glavne surečenice opisana?- BICIKL

**ATRIBUTNA** **REČENICA**: zavisna surečenica opisuje imenicu iz glavne surečenice.

Pitanja: Koji, kakav, čiji?

To su ujedno i veznici.

**VEZNICI** ATRIBUTNIH REČENICA: koji, kakav, čiji

**Zadatci za vježbu:**

1. **Analiziraj** atributne rečenice.

**A) Čitat ćemo priče koje su dobre.**

PRVI PREDIKAT: DRUGI PREDIKAT:

VEZNIK:

GLAVNA SUREČENICA:

ZAVISNA SUREČENICA:

IMENICA KOJA JE OPISANA U GLAVNOJ SUREČENICI:

**B) To je djevojka čijeg sam brata upoznao.**

PRVI PREDIKAT: DRUGI PREDIKAT:

VEZNIK:

GLAVNA SUREČENICA:

ZAVISNA SUREČENICA:

IMENICA KOJA JE OPISANA U GLAVNOJ SUREČENICI:

**C) Imam prijatelja kakvog bi svatko poželio.**

PRVI PREDIKAT: DRUGI PREDIKAT:

VEZNIK:

GLAVNA SUREČENICA:

ZAVISNA SUREČENICA:

IMENICA KOJA JE OPISANA U GLAVNOJ SUREČENICI:

2. Jednostavnu rečenicu **preoblikuj** u zavisno složenu atributnu. Trebaš preoblikovati **podcrtani** **dio**. Ne zaboravi da trebaš **dodati** **veznik** i **predikat**.

**Primjer**:

**Čitat ćemo dobre priče.**

**PREOBLIKA**: Čitat ćemo priče koje su dobre.

a) Govorio sam mudroj osobi.

PREOBLIKA:

b) Neki ljudi vole opasne sportove.

PREOBLIKA:

c) Pažljivo čuva osvojene medalje.

3. U sljedećim atributnim rečenicama glavnu surečenicu oboji u plavo, zavisnu u crveno,a imenicu koja je opisana u glavnoj surečenici podcrtaj.

a) To je uspjeh kakav se teško može nadmašiti.

b) Sportašima je pripala nagrada koju su zaslužili.

c) Postoje natjecanja čija je štetnost dokazana.

4. U sljedećem tekstu **atributne rečenice oboji kojom god želiš bojom**.

Ovo su neke od zanimljivosti: u srpnju 2007. godine napisana je knjiga s najduljim naslovom koji se sastoji od 290 riječi. Najstarija pronađena poruka u boci putovala je morem 92 godine i 229 dana. Poruku koja je napisana 1914. godine pronašao je jedan ribar u Velikoj Britaniji 2006. godine. U Guinnessovoj knjizi rekorda možete saznati tko ima najduži jezik na svijetu, kako izgleda najmanja krava, tko može najbrže pretrčati 100 metara s perajama na nogama... Da mačke predenjem izražavaju zadovoljstvo, poznato je odavno. Najglasnija mačka na svijetu koja predenjem postiže razinu buke od 92 decibela nadglasava prosječne mačke gotovo četiri puta.